
АВБТКАСТ. Тһе сһетіѕе оссиріеѕ а сепіга! рагі іп Ше сотр- 
Іеќе сотрозШоп оѓ Ше гаф опа! мотап’ѕ соѕіите іп Ше Міа- 

ап іПиѕігаііоп ої Ше |аНег5 сһапсеѕ ргосеейіпе їгот ѕосіа 
апі есопотіс айегаЦопз. Непсе Ше ѕіспаїісапсе о #һіѕ ѕёцау 
апа деѕсгірііоп оѓ Ше гад опа! сһетіѕе БоШ Тог іЁѕе1# апа Ше 
соѕїіите аз а ууПо!е. 


Домашните тъкани — конопени, ленени, памучни и копринени, са 
основен материал за женската традиционна риза в Среднородопието. 
Конопените и ленените платна имат широко приложение до края на ХІХ в. 
В Девински и Доспатски район, където отглеждането на коноп и лен про- 
дължава почти до края на първата половина на ХХ в.!, ризите са предимно 
конопени и ленени. В някои селища по долината на Чая — Хвойна, Па- 
велско, Косово, Наречен и др., ленените и конопените влакна се упо- 
требяват в комбинация с памук; обикновено ръкавите, полите и пазвата 
на ризата се изработват от памук, а останалите части — от коноп и лен. 
Умелото съчетание на двата вида материал е не само свидетелство за вие 
соко тъкаческо изкуство, но и за материалното състояние на населението, 
за слабите му покупателни възможности. 

Памучните тъкани се налагат в края на ХІХ в. първоначално в голе- 
мите среднородопски занаятчийски и търговски центрове — Чепеларе, 
Устово, Райково, Момчиловци, Петково, Широка Лъка, сред заможната 
класа и едва в началото на ХХ в. имат повсеместно разпространение.3 

Копринените платна с многоцветни кенари са предназначени най- 
вече за невестински и празнични ризи. 

Фабричните платове имат твърде ограничена употреба. Те почти не 
намират приложение при изработването на старинната цяла туникообраз- 
на риза. Бял фабричен плат се използва за ушиване горната част и ръ- 

кавите на «сдсаната риза». Дори и досега в районите, където битува тра- 
диционната риза, домашната памучна кенарена тъкан е основен материал.“ 

Платното за ризи се тъче в лита техника. Обикновено онези части на 
ризата, които са покрити от горната дреха, се изработват от по-рядко 
платно. Кроенето и съшиването й се извършва на ръка. 

Традиционната риза е с дължина до глезените, с дълги ръкави, при- 
качени направо към средищния плат или страничните клинове, и среден 
пазвен разрез. Тези особености по отношение на кройката характеризират 
двата основни типа туникообразна риза в Средните Родопи. 

Цяла риза. Основни части на дългата цяла туникообразна ри- 
за — «права риза» (с. Вишнево), «цяла риза» (с. Старцево), са двете поло- 
вини на едно платно в естествена ширина с двойна дължина от рамото 
до глезените, които имат централно положение. Те са наричани най- 
често «майка» (селата Соколовци, Старцево, Югово, Могилица, Бориково). 
Страничните клинове — «клине» (Старцево, Соколовци, Змеица, Бори- 
ково), цели или от две части, започват предимно от подмишницата или са 
вмъкнати и в раменната област. Подмишечната вставка — «алтице» (Со- 
коловци, Змеица), «всдска» (Старцево), не е задължителна. Дългите до 
китката ръкави, съставени от един и половина или един плат със съеди- 
нителен шев по дължина, са прикачени направо към централните платове 
или страничните триъгълни клинове. Вратната изрезка е предимно кръгла 
и не винаги оформена с яка. Средният пазвен разрез е с дължина около 
40 см. . | 

Според формата и разположението на страничните клинове цялата риза 
се среща в няколко варианта: 

1. Риза с цели странични трапецовидни клинове, вмъкнати от под- 
мишницата. Първият вариант на цялата риза е разпространен в западните 
части на Средните Родопи — селата Змеица, Касъка, Доспат, Любча. 
Ръкавите на тази риза са прикачени перпендикулярно към централния 
плат. Грапецовидните странични клинове започват от подмишницата. 
Подмишечната вставка — «алтице» (с. Змеица), е квадратна. Тази риза 
се изработва от конопено или ленено платно. В с. Змеица обикновено 
ризата е без украса (обр. 1), в селата Касъка и Любча полите и ръкавите 
са обточени с ръчно плетена дантела. 

2. Риза със странични клинове, вмъкнати в раменната област. Ризата, 

разпространена предимно в района на гр. Смолян и долината на Чая, е 
със странични клинове, вмъкнати и в раменната област.” 
- а. В Смолянско (Смолян, Левочево, Устово) страничните клинове са 
от две части: трапецовидна и триъгълна. Триъгълната част е съсредото- 
чена в раменната област. Върховете на триъгълните клинове се срещат и 
разминават във външната част на рамото. Ръкавите са съединени със стра- 
ничните триъгълни клинове. Ризата е без подмишечна вставка. Ръбовете 
на вратната изрезка са обточени с двукатна ивичка за яка (обр. 2). 

6. В района на Чепеларе страничните клинове са от две части: трапе- 
цовидна и триъгълна. Триъгълните клинове започват малко по-долу от 
мишницата и върховете им стигат до средата на раменната област. РЪ- 
кавите са прикачени към средищния плат и страничните триъгълни 
клинове. Ризата е с квадратна подмишечна вставка, среден пазвен разрез 
и тясна права яка (обр. 3). | 

Обр. 1. Риза женска, с. Змеица. Първата половина на ХХ в. 
. Фонд ОИМС-Е, инв. № 2651—1 


Ріс. 1. Сһетіѕе Де етте, уШаве де 2 тёїіза. 
Га ргетіёге тоіііё ди ХХ ѕіёсІе 

Обр. 2. Риза женска, гр. Смолян, кв. Устово. Краят на ХХв. 
Фонд ОИМС-Е, инв. № 2042 
Ріс. 2. Сһетіѕе де {іетте, уше де Ѕ5то!іап, ЕТЕ Оцѕіоүо. 
Еп ац ХХ ѕіёсіе 

Обр. 3. Риза женска, гр. Чепеларе. Началото на ХХ в. 
Фонд ОИМС-Е, инв. Хе 836 
Ріс. 3. Сһетіѕе де етте, уШе де Тспербййаге. Пеьш ди ХХ зѕіёсіе 


Обр. 4. Риза женска, с. Оряхово. Краят на ХІХ в. 
| Фонд ОИМС.- Е, инв. Хо 2114 
Еіс. 4. Сһетіѕе де етте, уШаре 4'Огёкоуо. Еп ди ХІХ ѕіёсіе 

Обр. 5. Риза женска, с. Старцево. Средата на ХХ в. 
Фонд ОИМС-Е, инв. № 2548 
Еіс. 5. Сһетіѕе де Їетте, уШаре де Ѕїагігёуо. МШеш ди ХХ 516с!е 


Обр. 6. Ризи женски, с. Старцево. Средата на ХХ в. 
Ріс. 6. Сһетіѕеѕ де гетте, уШаре де Заггбуо. МШец ди ХХ ѕіёсІе 

Карта за разпространение на туникообразната женска риза в селата на Средните 
Родопи с цяла висока и ниска пола със списък на селата, в които се носи 
Саг!е де 1а ргораваЦоп ди тоде!е де Іа сһетіѕе де етте Фуре іцпідие дапз 1еѕ уШарез 
деѕ Кһойореѕ тоуепз, а |ире Гоприе еі соигѓе, ауес ипе ИЗе дез потѕ дез уШарез ой 
еПе ез епсоге рогіёе 

в. В селищата на Долен Рупчос се среща риза (с. Орехово, с. Малево) 
със странични клинове от две трапецовидни части. Ръкавите са съединени 
с трапецовидните клинове, които са разположени в раменната област. 
Подмишечната вставка е триъгълна, като основата й е пришита към ръ- 
кава, а върховете са вклинени в трапецовидния клин (обр. 4). г 

З. Риза със странични клинове от две части, вмъкнати от подмишни- 
цата. Третият вариант на цялата риза е разпространен в Златоград- 
ски район, главно в с. Старцево и околните махали. Ризата е със странични 
клинове от две правоъгълни части. Едната правоъгълна част — «всоска»?, 
е съединена с ръкава в подмишечната област чрез силен набор и изпъл- 
нява ролята на подмишечна вставка. Ръкавите са прикачени перпенди: 
#улярно към средищния пласт. Ризата е почти без вратна изрезка (обр. 5). 

Първият и третият вариант на дългата цяла риза се свързва със 
саяното облекло, характерно за Доспатски, Девински и Златоградски 
район, а вторият вариант е основна съставна част на сукманеното 06- 
лекло в Смолянско и долината на Чая. | 

Връзката на цялата риза с двата вида женско традиционно облекло, 
носено в Средните Родопи, свидетелствува за нейната първичност и пов- 
семестно разпространение в миналото.? 

Риза от две части. Появата на ризата от две части — «с0- 
сана риза» (с. Неделино), «скутна риза» (с. Беден), «риза с присоска» 
(с. Широка лъка), е едно по-късно явление, тясно свързано с развитието 
на облеклото в Смолянския край !° Размерите на основните части на този 
тип туникообразна риза са в зависимост от това, с кой вид облекло се носи. 

Ризата с ниска пола (тясна ивица платно с ширина 10—15 см — 
пдла» (с. Соколовци, с. Турян, с. Полк. Серафимово, гр. Смолян), «прӣй- 
соска» (селата Широка лъка, Върбово, Стойките, Гела), се носи със сук- 
ман;!? ризата с висока пола — «скут» (с. Беден — «скутна риза»), «пресос» 
(гр. Лъки), «кдш» (гр. Неделино), е в комбинация със сая, която почти 
винаги е с високо вдигнати и запретнати назад поли, Този начин на носене 
на горната дреха превръща горната част на ризата — «пресоска» (с. Бе- 
ден), «соска» (с. Старцево, гр. Неделино), която започва да изработва от 
фабричен плат, изцяло в долна дреха, а полата, висока средно 90 см, 
продължава да изпълнява старинната традиционна функция на ризата — 
да бъде единствена горна и долна дреха.“ 

Характерна украса за женската традиционна риза в Средните Ро- 
допи е тъканната и везбената. Тя е съсредоточена по краищата на полите 
и ръкавите, около вратната извивка и пазвата. | 

Тъканата орнаментика преобладава и при двата основни типа тунико- 
образна риза. 

Дългата цяла туникообразна риза, носена в Смолянско и селищата 
по долината на Чая до края на ХІХ в., естъкана орнаментика по краищата 
на ръкавите, изпълнявана чрез «късане» и «коцане» — «коцани ръкав». 
Този начин на декорация на ръкавите в края на ХІХ и началото на ХХв. 
се заменя от жълтооранжевото ажурно везмо, с което се оформят краищата 
на полите и пазвеният разрез. В Смолянско ажурното везмо се нарича 
«дупчено» — «дупчени поли». Ризите с «дупчени поли», «падёмени ръкаве и 
пазви» са носени само в празник. 

Ивичните кенари са типични както за цялата риза, така и за ризата 
от две части. По отношение на материала и цвета на кенара се обособяват 

няколко разновидности: а) ризи с кафявочервени кенари — гр. Смолян, 
с. Левочево, с. Момчиловци, с. Полк. Серафимово, с. Старцево, гр. Не- 
делино; 6) ризи с жълтооранжеви, предимно копринени кенари, самосто- 
ятелно или в съчетание с кенар, изработен от дебело предена прежда — 
Смолянско и Чепеларско; в) ризи с бели и червени кенари — с. Бориково, 
с. Могилица и др. Най-широк обсег имат ризите с кафявочервени и жълто. 
оранжеви кенари. | 

Кенарите, разположени по цялото платно, са характерни за «соса- 
ната риза» с висока пола. В някои райони на Средните Родопи се срещат 
и цели ризи с кенари по цялото платно (най-често тези ризи са копринени 
и са носени от млади невести в празник). В зависимост от начина на изпъл- 
нение на кенара се различават две разновидности: а) ризи с кенар по осе 
новата; 6) ризи с кенар по вътъка. Изпълнението на кенара по вътъка се 
налага, когато ризата от две части заменя дългата цяла риза, носена със 
сая, и високата пола започва да изпълнява ролята и на горна дреха.” 

Подчертаването на съединителните шевове в долната част на полата 
на ризата с разноцветни вълнени, копринени или памучни прежди също 
е един вид декоративна украса. Тя е разпространена най-вече в Злато- 
градски район — с. Старцево, гр. Неделино, в Смолянско и селищата по 
долината на Чая. Този вид декорация е характерен и за двата типа туни- 
кообразна риза в Средните Родопи. 

Украсата на женската риза има естетическо значение, но в същото 
време подчертава възрастта на жената, нейното социално и семейно по- 
ложение.! С най-богата украса са невестинските ризи и ризите на младите 
жени: «дупчени поли» и «падемени ръкаве» са носени от невести и млади 
жени; копринените ризи с многоцветни кенари също са съставна част на 
невестинския и празничния женски костюм. 

Ризата към саяната и сукманената носия в Средните Родопи се носи 
свободно пусната. Ръкавите се запретват над ръкавите на горната дреха 
само при работа. В празник ризата винаги е със спуснати ръкави. 

В районите на селата Старцево и Малка Арда, където и досега през 
лятото ризата изпълнява ролята на единствена долна и горна дреха, се 
препасва с престилка, която по време на работа в дома или на полето се 
запретва настрана.!? (обр. 6). 

Туникообразната риза в Средните Родопи независимо от промените, 
които настъпват в развитието й, има повсеместно разпространение до 30-те 
години на ХХ в. Дългата цяла риза — задължителен елемент и на двата 
вида женско традиционно облекло, в края на ХІХ и началото на ХХв. 
в селищата по долината на Чая, в Девинско, Смолянско, Лъкинско по- 
степенно е заменена от «сосаната риза» с ниска или висока пола. Тя се 
запазва непроменена само в най-западните и най-източните части на Сред- 
ните Родопи и битува почти до края на първата половина на ХХ в. 

Настъпилите социално-икономически промени в бита на средноро- 
допското население след Балканската война и особено в края на 20-те 
и 30-те години създават предпоставки за нарушаване на традицията в об- 
леклото. «Сосаната риза» с ниска пола вече не е задължителна съставка 
на всекидневния костюм. Тя се употребява само при празничната женска 
носия от районите на Чепеларе, Широка лъка, Девин, Смолян, Славейно, 
Петково. Особена устойчивост и жизненост продължава да проявява 
«сосаната риза» с висока пола, която и досега влиза в състава на женското 

работно и празнично облекло, поддържано в част от селищата в Девинско, 
Маданско, Златоградско, Лъкинско.18% 

Традиционната женска риза в Средните Родопи споделя особеностите 
на дългата туникообразна риза, разпространена в страната. Тази близост 
се проявява най-вече по отношение на материал, кройка и начин На носене. 

Широко употребяваните ленени и конопени платна за ризи намират 
приложение и сред среднородопското население. Това население познава 
и използва конопа и лена в облеклото още от древността. За това свиде- 
телствуват както писмените сведения, така и някои обичаи.20 

Основните показатели — средищно разположение на централните 
платове, право прикачен дълъг ръкав и среден пазвен разрез на българ- 
ската туникообразна риза, са характерни белези и на «цялата рйза», но- 
сена в Средните Родопи. Ризата с квадратни «алтици» и ръкав, прикачен 
перпендикулярно към централния плат, от Доспатско е твърде близка с 
«кошулята» от Ломско.22 Ризата със странични триъгълни клинове, вмъкнати 
в раменната област, от Смолянско и Чепеларско се свързва със западно- 
българската «кошуля» от Трънско, Софийско, Самоковско.23 Очебийна е 
връзката на ризата от две части — «сосана» от Девинско, горното поречие 
на Арда, Златоградско, Лъкинско с «обсосаната» риза от с. Жълтуша, с 
ризата «със соска» от с. Падина, с Бял Извор и др., Кърджалийско.“ 

По начин на носене среднородопската риза е сходна със западно- 
българската «кошуля», с «бърчанката» и др. Навикът на жените от Стар- 
цево, Малка Арда, Вишнево и други райони да работят и досега през ля- 
тото по риза, препасана с престилка, чийто долен край е запретнат настрана, 
е поддържан в миналото и в други области на Западна и Североизточна 
България, Пиринския край, Източните Родопи.25 

Основните белези на ризата в Средните Родопи и използването й 
като единствена и горна дреха разкриват многовековната българска тра- 
диция в женското народно облекло, показват, че среднородопското на- 
селение въпреки тежката си историческа съдба не се поддава на чужда 
асимилация и запазва в сравнително чист вид своята народна култура. 

ГА СНЕМІЅЕ ТРАР”РІТІОММЕІІЕ ПЕ ЕЕММЕ 
ПАМ5 1ЕЅ КНОПОРЕ5 МОҮЕМ5 


МАКТАМА КА! КОКА4 


Ввзи те 


Оп ігаіќе аапѕ ГагИс!е Ја сһетіѕе гаф ПоппеПе де гетте дапз |ез5 
К һойореѕ тоуепѕ ауес фощев ѕеѕ рагіісиагіїёѕ. 

Га сһетіѕе епііёге еі Іа сһетіѕе йеих ріёсеѕ ѕопї дДешх вфарез сопѕ6- 
сиПуез Фипе сһетіѕе апИдие, Гогтме де іипідие, гврапдие дапз 1еѕ КПо- 
дорез тоуепѕ еі диі еѕї еп гаррогі 6гой ауес |е іёуеІорретепї де Гпави 
де етте роршате. Га сһетіѕе епііёге ез сопзегуве, ѕапѕ спапретеп!, 
дапѕ 1еѕ рагііеѕ Іеѕ ри5 оссійепіаІеѕ еї 1еѕ рІиѕ огіепіаІеѕ дез Кһойореѕ 
тоуепѕ (Пе. 1—6) еі еПе ехіѕіе, а рец-ргез, јиѕди’'а Іа Еп ае Іа ргетіёге 
той 16 ди ХХ ѕіёсІіе. Опе ЧаБ Ше её ипе уПаше рагіісиііёгеѕ ѕопі |6то!- 
спвез раг Іа сһетіѕе дешх ріёсеѕ а јире Іопеие, дш а ргёѕепі ргепа бса!е- 
тепі рагі дапѕ "па! де ѓетте диоНфеп еі ае !4е, еї сопііпие а ех!- 
ѕіег дап5 ипе рагііе дез гвр1оп5 де Обуш" Мадап, 71аїостгаа еї Гак. 


